बाइक भैंस से टकराई, एक की मौत, दूसरा गंभीर
भवानीमंडी|रायपुर मार्गपर नारहड़ी गांव के पास भैंस के टकराने के बाद सड़क पर गिरे व्यक्ति की मौत हो गई। जबकि दूसरा गंभीर घायल हो गया। उसे झालावाड़ अस्पताल में भर्ती करवाया गया है। सदर थाना प्रभारी मनोज सिंह सिकवार ने बताया कि बकानी थाना क्षेत्र के बरखेड़ा गांव निवासी राजेंद्र सिंह गुर्जर(22) अपने दोस्त बराई गांव निवासी कालू सिंह के साथ झालावाड़ में आए थे। जो सोमवार शाम को वापस गांव लौट रहे थे। रास्ते में नाहरड़ी गांव के पास साढ़े 6 बजे करीब भैंस के सड़क पर आने से उनकी बाइक टकरा गई। इस हादसे में वे दोनों घायल हो गए।
इसका पता चलने पर उनको झालावाड़ के एसआरजी अस्पताल में भर्ती कराया गया। जहां से राजेंद्र को कोटा रैफर कर दिया। उसने रास्ते में दम तोड़ दिया। जबकि घायल कालू सिंह की हालत गंभीर बताई गई है। पुलिस ने मृतक के पिता घनश्याम की रिपोर्ट पर प्रकरण दर्ज कर लिया है। वहीं घटना की जांच शुरू कर दी है।
hin_Deva hin_Deva hin_Deva